|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 1671 Αθήνα, 21/09/2020

**ΔΕΛΤΙΟ ΤΥΠΟΥ**

Το Εργατικό Κέντρο της Αθήνας καταδικάζει τη διοίκηση της εταιρείας Βαϊράμογλου για την άδικη και εκδικητική απόλυση συναδέλφου, μέλους του κλαδικού συνδικάτου φαρμάκου Αττικής, και δραστήριο συνδικαλιστή, καθώς και για την προσπάθεια της να αρνηθεί σε αντιπροσωπεία του κλαδικού Συνδικάτου Φαρμάκου Αττικής και σε μέλος της διοίκησης του ΕΚΑ, συνάντηση με τους εργαζόμενους για το θέμα της απόλυσης συναδέλφου τους, αξιοποιώντας ως πρόσχημα τον κορονοϊό.

Αν κυβέρνηση και μεγαλοεργοδότες νομίζουν ότι η πανδημία θα γίνει πρόσχημα για να απαγορευτεί και να διωχθεί η συνδικαλιστική δράση είναι γελασμένοι.

Το ΕΚΑ απαιτεί να ανακληθεί η απόλυση και να δοθεί η δυνατότητα στο συνδικάτο να ασκήσει το αναφαίρετο δικαίωμά του να έρθει σε επαφή με τους εργαζόμενους της εταιρείας.

**Το Δ.Σ.**